**ASP Elektronikus Fizetési Szolgáltatás tájékoztató**

**Tisztelt Polgármester Asszony/Úr!**

**Tisztelt Jegyző Asszony/Úr!**

Az önkormányzati ASP rendszer továbbfejlesztése és országos kiterjesztése (ASP 2.0) elnevezésű projektben az Önök önkormányzata részére is bevezetésre kerül az **ASP Elektronikus Fizetési szolgáltatás** (továbbiakban: **ASP e-fizetés**).

**Általános tájékoztató:**

Az ASP e-fizetés bevezetésével az ügyfélnek lehetősége van saját vagy más nevében a kiválasztott önkormányzati adóhatósághoz tartozó adó-, díj- és illetékfizetési kötelezettségét elektronikus úton teljesíteni.

A Portál a következő címeken érhető el:

[**https://ohp.asp.lgov.hu**](https://ohp.asp.lgov.hu)

[**https://ohp-20.asp.lgov.hu**](https://ohp-20.asp.lgov.hu)

[**https://eonkormanyzat.gov.hu**](https://eonkormanyzat.gov.hu)

[**https://e-onkormanyzat.gov.hu**](https://e-onkormanyzat.gov.hu)

Az ASP e-fizetés biztosítja, hogy egy tranzakcióval akár több adószámlán fennálló tartozás is befizethető.

**ASP e-fizetés igénybevételének feltételei:**

**Adó-, díj- és illetékfizetési kötelezettség fizetése esetén**

Az adófizetési kötelezettség lekérdezéséhez a KAÜ-s azonosítás után a saját adóazonosító jelet nem kell megadnia. Amennyiben képviselőként járnak el, akkor a képviselt adózó adóazonosító jelével vagy adószámával kell kitölteni a lekérdezettre vonatkozó adatmezőt.

Ahhoz, hogy a képviselő által az adózó adófizetési kötelezettsége elektronikus úton lekérdezhető legyen, az szükséges, hogy a meghatalmazásról szóló dokumentumot a meghatalmazó és a meghatalmazott által is aláírt eredeti példányként előzetesen, postai úton, vagy személyesen eljuttassa az önkormányzati adóhatósághoz.

Kizárólag azon önkormányzatok esetében van lehetőség az elektronikus fizetésre, amelyek az e-Önkormányzat Portál önkormányzat kereső felületén megjelennek. Az ügyfél az e-Önkormányzat Portálon egyenlítheti ki az adóját, az Adó szakrendszertől visszakapott adóegyenleget, valamint az adott adószámlára vonatkozó információkat megjeleníti az e-Önkormányzat Portál.

A „4T adatok” rögzítésével kapcsolatos tájékoztatás:

Kizárólag olyan személy jogosult elektronikus úton adóbevallást teljesíteni, folyószámla egyenleget lekérdezni, illetve elektronikus befizetés során adóztatás adatokat lekérni, akinek a személyes azonosító adatai (4T) hiánytalanul és pontosan szerepelnek az adónyilvántartásban, mint adózó, vagy mint meghatalmazott személy. Az önkormányzati ügyintézés során történő adatkezeléshez, az ügyfél hozzájáruló nyilatkozata is szükséges, ami az e-Önkormányzat Portál felületén az első bejelentkezéskor tehető meg. (4T: név/születési név, anyja neve, születési hely, születési idő)

**Hibakezelés**

Az ASP e-fizetés szolgáltatás működtetése különböző rendszerek komplex együttműködését igényli. A 2015. évi CCXXII. törvény az elektronikus ügyintézés és a bizalmi szolgáltatások általános szabályairól 26. § (3) bekezdés szerint az elektronikus ügyintézést biztosító szerv telefonon és más elektronikus úton is elérhető ügyfélszolgálatot működtet. Eszerint az ügyfeleknek az elektronikus fizetéshez kapcsolódó kérdését, bejelentését, hibajelzését az elektronikus ügyintézési szolgáltatást biztosító szerv részére (az önkormányzat) szükséges megküldeni.

Az ügyfelet a bejelentésének kezelési módjáról, illetve a válaszról az önkormányzat tájékoztatja.

A szolgáltatás működésével kapcsolatos bejelentések kezelése elsősorban saját hatáskörben történik az önkormányzatnál. Amennyiben az önkormányzat a bejelentést nem tudja kezelni, a bejelentést rögzíti az ASP rendszer Szolgáltatás Menedzsment rendszerében (ASP e-fizetés „szakrendszer” kategória). Bejelentést tehetnek az önkormányzatok munkatársai az SM rendszerben, vagy e-mailen, telefonon keresztül az ASP Call Center irányába.

Az önkormányzat kezeli a túlfizetéssel kapcsolatos feladatokat. **Az önkormányzat a túlfizetéseket kizárólag az ügyfél számlaszámára utalhatja vissza.** Felhívjuk szíves figyelmüket, hogy az ASP e-fizetés révén az önkormányzat számláira minden esetben a Magyar Államkincstár által vezetett számláról érkeznek meg az ügyfelek befizetései egy összegben. A befizetések elszámolásához, a téves befizetések kezeléséhez részletes analitika készül az önkormányzatok számára.

**Kérjük, hogy a Magyar Államkincstár által vezetett számlára – amelyről az ASP e-fizetés útján az ügyfelek által befizetett összegeket a Magyar Államkincstár az Önkormányzat számlájára egy összegben utalja – utalást ne indítsanak**, mert az erre a számlára az önkormányzatoktól visszautalt összegek ismételt kiutalásához kérelem benyújtása szükséges.